Fontos jogi nyilatkozat

|

52007BP0126(01)

1. Az Európai Parlament 2007. április 24-i határozata az Európai Betegségmegelőzési és Járványvédelmi Központ 2005-ös pénzügyi évre vonatkozó költségvetésének végrehajtása alóli mentesítésről (C6-0400/2006 - 2006/2167(DEC))

Hivatalos Lap 074 E , 20/03/2008 o. 0261 - 0262

		1.Az Európai Parlament 2007. április 24-i határozata az Európai Betegségmegelőzési és Járványvédelmi Központ 2005-ös pénzügyi évre vonatkozó költségvetésének végrehajtása alóli mentesítésről (C6-0400/2006 - 2006/2167(DEC))Az Európai Parlament,- tekintettel az Európai Betegségmegelőzési és Járványvédelmi Központ 2005-ös pénzügyi évre vonatkozó végleges éves beszámolójára [1],- tekintettel a Számvevőszéknek az Európai Betegségmegelőzési és Járványvédelmi Központ 2005-ös pénzügyi évre vonatkozó végleges éves beszámolójáról szóló jelentésére, a központ válaszaival együtt [2],- tekintettel a Tanács 2007. február 27-i ajánlására (5711/2007 - C6-0080/2007),- tekintettel az EK-Szerződésre és különösen annak 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [3], és különösen annak 185. cikkére,- tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre [4], és különösen annak 23. cikkére,- tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről, szóló 2002. november 19-i 2343/2002/EK, Euratom bizottsági rendeletre [5], és különösen annak 94. cikkére,- tekintettel eljárási szabályzata 71. cikkére, valamint V. mellékletére,- tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0119/2007),1. mentesítést ad az Európai Betegségmegelőzési és Járványvédelmi Központ igazgatója számára a Központ 2005-ös pénzügyi évre vonatkozó költségvetésének végrehajtása alól;2. megállapításait a mellékelt állásfoglalásban foglalja össze;3. utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Betegségmegelőzési és Járványvédelmi Központ igazgatójának, a Tanácsnak, a Bizottságnak és a Számvevőszéknek, illetve gondoskodjon azok közzétételéről az Európai Unió Hivatalos Lapjában (L sorozat).[1] HL C 266., 2006.10.31., 31. o.[2] HL C 312., 2006.12.19., 54. o.[3] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390., 2006.12.30., 1. o.)[4] HL L 142., 2004.4.30., 1. o.[5] HL L 357., 2002.12.31., 72. o.--------------------------------------------------


title: A Tanács határozata ( 2009. december 22. ) az Európai Unió Tanácsa főtitkárának a 2011. június 26-tól 2015. június 30-ig tartó időszakra történő kinevezéséről

text:
               24.12.2009

               HU

               Az Európai Unió Hivatalos Lapja

               L 347/31

      A TANÁCS HATÁROZATA

   (2009. december 22.)
   az Európai Unió Tanácsa főtitkárának a 2011. június 26-tól2015. június 30-ig tartó időszakra történő kinevezéséről
   (2009/1009/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre, és különösen annak 240. cikke (2) bekezdése első albekezdésére,
   mivel a Tanács főtitkárát a 2011. június 26-tól2015. június 30-ig tartó időszakra ki kell nevezni,
   ELFOGADTA EZT A HATÁROZATOT:
   1. cikk
   A Tanács az Európai Unió Tanácsa főtitkárának a 2011. június 26-tól2015. június 30-ig tartó időszakra Uwe CORSEPIUS-t nevezi ki.
   2. cikk
   A Tanács elnöke értesíti Uwe CORSEPIUS-t erről a határozatról.
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. december 22-én.

            a Tanács részéről

            az elnök

         A. CARLGREN


title: Az Európai Parlament és a Tanács 771/2006/EK határozata ( 2006. május 17. ) az  Esélyegyenlőség mindenki számára  európai évéről (2007) – az igazságos társadalom irányában   (EGT vonatkozású szöveg)

text:
               31.5.2006

               HU

               Az Európai Unió Hivatalos Lapja

               L 146/1

      AZ EURÓPAI PARLAMENT ÉS A TANÁCS 771/2006/EK határozata
   (2006. május 17.)
   az „Esélyegyenlőség mindenki számára” európai évéről (2007) – az igazságos társadalom irányában
   (EGT vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 13. cikke (2) bekezdésére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   tekintettel a Régiók Bizottságának véleményére (2),
   a Szerződés 251. cikkében megállapított eljárásnak megfelelően (3),
   mivel:

               (1)

               A megkülönböztetésmentesség az Európai Unió alapelve. Ezt az elvet az Európai Unió valamennyi politikájában tekintetbe kell venni.

               (2)

               A Szerződés 13. cikke alapján a Tanács elfogadta a személyek közötti, faji- vagy etnikai származásra való tekintet nélküli egyenlő bánásmód elvének alkalmazásáról szóló, 2000. június 29-i 2000/43/EK irányelvet (4), amely többek között a foglalkoztatás, a szakképzés, az oktatás, az áruk és szolgáltatások és a szociális védelem terén alkalmazandó, valamint a foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i2000/78/EK irányelvet (5), amely megtiltja a vallás vagy meggyőződés, fogyatékosság, kor és szexuális beállítottság alapján történő megkülönböztetést, továbbá a nők és férfiak közötti egyenlő bánásmód elvének az árukhoz és szolgáltatásokhoz való hozzáférés, valamint azok értékesítése, illetve nyújtása tekintetében történő végrehajtásáról szóló, 2004. december 13-i 2004/113/EK irányelvet (6).

               (3)

               A Szerződés 2. cikke kimondja, hogy a Közösség egyik fő feladata a férfiak és a nők egyenlőségének előmozdítása. Hasonlóképpen, a Szerződés 3. cikkének (2) bekezdése előírja, hogy a Közösségnek valamennyi tevékenysége során törekednie kell az egyenlőtlenségek kiküszöbölésére, valamint a férfiak és nők közötti egyenlőség előmozdítására.

               (4)

               Az Európai Unió alapjogi chartájának 21. cikke különböző indokokkal történő megkülönböztetési tilalmat rendel el, míg 23. cikke előírja, hogy a férfiak és nők közötti egyenlőséget minden területen biztosítani kell.

               (5)

               Az egyenlőségről és a megkülönböztetésmentességről szóló európai jogszabályok az Európai Unió területén tartózkodó valamennyi személyre vonatkoznak.

               (6)

               A 2005–2010. közötti időszakra vonatkozó szociális menetrend, amely kiegészíti és támogatja a lisszaboni stratégiát, alapvető szerepet játszik a gazdasági növekedés szociális dimenziójának előmozdításában. A 2005–2010. közötti időszakra vonatkozó szociális menetrend prioritásainak egyike az esélyegyenlőség biztosítása mindenki számára, mint a szociális szempontból befogadóbb társadalom megteremtésének eszköze.

               (7)

               A 2007-es év jegyzi a rasszizmus elleni európai év tizedik évfordulóját, amely év tekintélyes fejlődést tett lehetővé a faji megkülönböztetés kiküszöbölésében.

               (8)

               Az európai jogalkotás jelentősen emelte az Európai Unióban biztosított egyenlőség, valamint az egyenlőtlenségek és megkülönböztetés elleni védelem szintjét, továbbá katalizátorként működött az egyenlőség és megkülönböztetésmentesség felé mutató összetartóbb, jogokon alapuló megközelítés kialakításában. Ennek ellenére az Európai Unióban élő személyek mindennapjaik során ma is szembesülnek megkülönböztetéssel és egyenlőtlen bánásmóddal.

               (9)

               Az „Esélyegyenlőség mindenki számára” európai évének (a továbbiakban: európai év) olyan friss lendületet kellene adnia, amely fenntartja a tagállamoknak az egyenlőség és a megkülönböztetésmentesség terén hozott közösségi jogszabályok végrehajtását célzó erőfeszítéseit.

               (10)

               Lényeges, hogy a faji vagy etnikai származáshoz, valláshoz vagy meggyőződéshez, fogyatékossághoz, korhoz vagy szexuális irányultsághoz kapcsolódó intézkedések teljes mértékben figyelembe vegyék a nemek közötti különbségeket.

               (11)

               A Bizottság „Egyenlőség és megkülönböztetésmentesség a kibővült Európai Unióban” című, 2004. május 28-án bemutatott zöld könyvével megkezdett konzultáció azt mutatja, hogy a megkérdezett személyek döntő többsége szerint az Uniónak fokozott erőfeszítéseket kell tennie a nemen, faji vagy etnikai származáson, valláson vagy meggyőződésen, fogyatékosságon, koron vagy szexuális irányultságon alapuló megkülönböztetés elleni küzdelemben.

               (12)

               Az európai romák helyzetéről szóló, 2005. április 28-i állásfoglalásában (7) az Európai Parlament felhívja a figyelmet a cigányellenesség elterjedtségére, és annak az Európai Unió e leghátrányosabb helyzetű etnikai kisebbségi csoportjainak lehetőségeire gyakorolt diszkriminatív hatására a foglalkoztatás, az oktatás és a szociális szolgáltatások tekintetében.

               (13)

               A megkülönböztetésmentességet szolgáló közösségi jogalkotási keret sikeres hatásának kulcsa az a mérték, amennyire széles körű támogatást élvez, illetve a változtatás iránti elkötelezett valódi politikai akarat. Ebben a tekintetben a szociális partnerek, a helyi és regionális hatóságok, valamint a nem kormányzati szervezetek kulcsszerepet játszanak. Az európai évnek katalizátorként kell szolgálnia a figyelem felkeltésében és a hajtóerő kialakításában. Valamennyi tagállamban segítenie kell a politikai figyelem összpontosításában, és minden érdekeltet mozgósítania kell annak érdekében, hogy elmozdulás történjen az Európai Unió új megkülönböztetésmentességi és esélyegyenlőségi keretstratégiája irányába 2007 után is.

               (14)

               Az európai év a többszörös megkülönböztetés kérdését is fel fogja vetni, azaz a Szerződés 13. cikke által felsorolt két vagy több indokkal történő megkülönböztetését. Az ott felsorolt valamennyi indok kiegyensúlyozott kezelésének támogatására is irányulni fog.

               (15)

               A nemzeti szinten tett előrelépés különféle szintjei az egyenlőség és a megkülönböztetésmentesség terén európai és nemzeti szinten sürgős fellépést igényelnek. A szubszidiaritás elvével összhangban az európai év cselekvéseinek többségét a közvetett központosított irányítás rendszerén keresztül nemzeti szinten kell decentralizálni.

               (16)

               Az európai évben való részvétel lehetőségét meg kell nyitni a tagállamok, a csatlakozó országok és az előcsatlakozási stratégiában részesülő tagjelölt országok, az Európai Gazdasági Térségről szóló megállapodásban meghatározott feltéteknek megfelelően az EFTA/EGT-országok, illetve a nyugat-balkáni országok számára a vonatkozó megállapodásokban lefektetett feltételekkel összhangban, valamint az európai szomszédságpolitika által lefedett országok számára a 2004. májusi stratégiai dokumentum és az országonkénti cselekvési tervek rendelkezéseivel összhangban.

               (17)

               Biztosítani kell a többi közösségi cselekvéssel való összeegyeztethetőséget és kölcsönösen kiegészítő jelleget, különösen a következő területeken: megkülönböztetés és a társadalmi kirekesztettség elleni küzdelem, az alapvető jogok, az oktatás és képzés, a kultúra és interkulturális párbeszéd, az ifjúság, a polgárság, a bevándorlás és menedékjog, valamint a nemek közötti egyenlőség előmozdítása érdekében.

               (18)

               E határozat a program teljes időtartamára meghatározza a pénzügyi keretet, amelynek az Európai Parlament, a Tanács és a Bizottság között a költségvetési fegyelemről és a költségvetési eljárás javításáról szóló, 1999. május 6-i intézményközi megállapodás (8) 33. pontja értelmében a költségvetési hatóság számára az éves költségvetési eljárás során az első számú hivatkozási pontként kell szolgálnia.

               (19)

               Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozatnak (9) megfelelően kell elfogadni.

               (20)

               Mivel e határozat céljait a tagállamok szintjén nem lehet kielégítő mértékben elérni, többek között a többoldalú együttműködésre, a nemzeteken átnyúló információcserére és a helyes gyakorlat Közösség-szerte megvalósuló terjesztésére irányuló igény miatt, ezért az intézkedések arányára tekintettel e célok közösségi szinten jobban megvalósíthatók, a Közösség a Szerződés 5. cikkében megállapított szubszidiaritás elvével összhangban intézkedéseket fogadhat el. Az említett cikkben megállapított arányosság elvével összhangban e határozat nem lépi túl az említett célok eléréséhez szükséges mértéket,

         A KÖVETKEZŐKÉPPEN HATÁROZOTT:
   1. cikk
   Az európai év
   A 2007-es évet az „Esélyegyenlőség mindenki számára” európai évének jelölik ki.
   2. cikk
   Célok
   Az európai év céljai a következők:

               a)

               Jogok – A figyelem felhívása az egyenlőséghez és a megkülönböztetésmentességhez való jogra, valamint a többszörös megkülönböztetés problémájára – Az európai év törekszik majd kiemelni azt az üzenetet, amely szerint minden ember egyenlő elbánásra jogosult, függetlenül nemétől, faji vagy etnikai származásától, vallásától vagy meggyőződésétől, fogyatékosságától, korától vagy szexuális irányultságától. Az európai év lehetővé teszi a megkülönböztetés kockázatának kitett csoportok számára, hogy jobban megismerjék jogaikat, és felhívja a figyelmet a megkülönböztetésmentesség terén meglévő európai jogszabályokra.

               b)

               Képviselet – Vita indítása arról, hogy mily módon lehet a társadalomban a megkülönböztetést elszenvedők csoportjainak részvételét, valamint a férfiak és a nők kiegyensúlyozott részvételét biztosítani – Az európai év ösztönzi a visszajelzéseket és a vitát annak szükségességéről, hogy elő kell mozdítani e csoportok nagyobb arányú részvételét és a megkülönböztetés ellen irányuló cselekvésekbe való bevonását a társadalom minden szektorában és szintjén.

               c)

               Elismerés – A sokféleség és az egyenlőség megkönnyítése és ünneplése – Az európai év kiemeli azt a kedvező hozzájárulást, amellyel az emberek – függetlenül nemüktől, faji vagy etnikai származásuktól, vallásuktól vagy meggyőződésüktől, fogyatékosságuktól, koruktól vagy szexuális irányultságuktól – a társadalomhoz, mint egészhez hozzájárulhatnak, különösen a sokféleség előnyeinek hangsúlyozásával.

               d)

               Tiszteletben tartás – Az összetartóbb társadalom támogatása – Az európai év fokozza a sztereotípiák, az előítéletek és az erőszak felszámolására irányuló figyelmet, valamint a társadalom minden tagja – különösen a fiatalok – közötti jó kapcsolatok előmozdításának, valamint a megkülönböztetés elleni harcot megalapozó értékek előmozdításának és terjesztésének fontosságára irányuló figyelmet.

         3. cikk
   A cselekvések tartalma
   (1)   A 2. cikkben meghatározott célok elérésére létrehozott cselekvések különösen a következők létrehozását vagy támogatását vonhatják maguk után:

               a)

               találkozók és események;

               b)

               információs, népszerűsítő és oktatási kampányok;

               c)

               közösségi vagy nemzeti szintű kutatások és tanulmányok.

         (2)   Az (1) bekezdésben említett intézkedések részleteit a melléklet tartalmazza.
   4. cikk
   A nemek közötti esélyegyenlőség általános érvényesítése
   Az európai évnek figyelembe kell vennie, hogy a nők és a férfiak eltérően tapasztalják meg a nemen, a faji vagy etnikai származáson, valláson vagy meggyőződésen, fogyatékosságon, koron vagy szexuális irányultságon alapuló megkülönböztetést.
   5. cikk
   Közösségi szintű együttműködés és végrehajtás
   A Bizottság biztosítja, hogy az e határozat által lefedett közösségi intézkedések a melléklettel összhangban kerüljenek végrehajtásra, és különösen megbizonyosodik arról, hogy azok a Szerződés 13. cikkében és e határozat 2. cikkében meghatározott megkülönböztetések valamennyi formáját célba veszik, és kiegyensúlyozottan kezelik.
   A Bizottság megteremti a különösen a 10. cikkben említett közösségi intézkedéssel és kezdeményezésekkel fennálló összhangot és kiegészítő jelleget szolgáló, szükséges intézkedéseket annak érdekében, hogy a 2. cikkben meghatározott célok elérését segítse.
   A Bizottság – különösen európai szinten – rendszeres eszmecseréket folytat az érintettekkel, a megkülönböztetést elszenvedőket képviselő nem kormányzati szervezetekkel és a civil társadalommal az európai év kialakításáról, végrehajtásáról, nyomon követéséről és értékeléséről. E cél érdekében a Bizottság az ilyen érdekeltek számára elérhetővé teszi a megfelelő információkat. A Bizottság az érdekeltek véleményéről tájékoztatja a 7. cikk (1) bekezdése alapján létrehozott bizottságot.
   6. cikk
   Nemzeti szintű együttműködés és végrehajtás
   (1)   Valamennyi tagállam nemzeti végrehajtó testületet hoz létre, vagy jelöl ki az európai évben való részvétele megszervezésére. 2006. június 17-ig valamennyi tagállam tájékoztatja a Bizottságot választásáról. A nemzeti végrehajtó testület felelős az európai év nemzeti stratégiájának és prioritásainak meghatározásáért, valamint a közösségi finanszírozásra javasolt egyes cselekvések kiválasztásáért. Az európai év nemzeti stratégiáját és prioritásait a 2. cikkben felsorolt céloknak megfelelően kell megállapítani, és törekedni kell arra, hogy a 2. cikkben említettek szerint a megkülönböztetés valamennyi indokát kiegyensúlyozottan kezeljék.
   A közösségi pénzeszközök nemzeti szintű intézkedések számára történő odaítélésének eljárását a melléklet II. része rögzíti.
   (2)   Feladatának elvégzése céljából e testület rendszeresen konzultál és szorosan együttműködik a civil társadalommal, beleértve a megkülönbözetésnek és egyenlőtlen bánásmódnak esetlegesen kitetteket képviselő és érdekeiket védő szervezeteket és más érdekelteket is.
   7. cikk
   A bizottság
   (1)   A Bizottság munkáját egy bizottság (a továbbiakban: a bizottság) segíti.
   (2)   Az e bekezdésre történő hivatkozás esetén az 1999/468/EK határozat 3. és 7. cikkét kell alkalmazni, tekintettel az említett határozat 8. cikkének rendelkezéseire.
   (3)   A bizottság elfogadja eljárási szabályzatát.
   (4)   A bizottságban részt vevő tagállami képviselőt lehetőleg a 6. cikk (1) bekezdésében említett nemzeti végrehajtó testületből kell delegálni.
   8. cikk
   Pénzügyi szabályok
   (1)   A Közösség egészében alkalmazandó intézkedéseket – a melléklet I. részében meghatározottaknak megfelelően – legfeljebb 80 %-os támogatásban lehet részesíteni, illetőleg azok az Európai Közösségek általános költségvetéséből finanszírozott közbeszerzési szerződések tárgyát képezhetik.
   (2)   A helyi, regionális vagy nemzeti intézkedések – a melléklet II. részének 6. pontjában meghatározottaknak megfelelően – a helyi, regionális vagy nemzeti szinten végrehajtott intézkedések teljes konszolidált költségének legfeljebb 50 %-áig részesülhetnek társfinanszírozásban a melléklet II. részében meghatározott eljárással összhangban.
   9. cikk
   Alkalmazási és kiválasztási eljárás
   (1)   A 8. cikk (1) bekezdése alapján hozott intézkedések finanszírozásáról szóló határozatokat a Bizottság a 7. cikk (2) bekezdésében említett eljárással összhangban fogadja el.
   (2)   A 8. cikk (2) bekezdése alapján hozott intézkedések esetében a pénzügyi támogatásra vonatkozó kérelmeket a tagállamok által létrehozott nemzeti végrehajtó testületeknek kell benyújtani a Bizottsághoz a melléklet II. részében említett eljárással összhangban.
   10. cikk Összhang és kiegészítő jelleg

   A Bizottság a tagállamokkal együtt biztosítja az e határozatban és más közösségi, nemzeti és regionális intézkedésekben és kezdeményezésekben hozott intézkedések közötti összhangot.
   A Bizottság a tagállamokkal együtt biztosítja, hogy az európai év és más meglévő közösségi, nemzeti, valamint regionális intézkedések és források teljes mértékben kiegészítsék egymást azokban az esetekben, ahol az utóbbiak segíthetnek az európai év céljainak elérésében.
   11. cikk
   A nem tagállamok részvétele
   Az európai évben való részvétel nyitott a következők számára:

               a)

               országok, melyekkel az Európai Unió csatlakozási szerződést írt alá;

               b)

               előcsatlakozási stratégiából részesülő tagjelölt országok, a közösségi programokban való részvételüket szabályozó olyan általános elveknek és általános feltételeknek megfelelően, amelyeket a keretmegállapodás, illetve a társulási tanácsok határozata fogalmaz meg;

               c)

               az EGT-megállapodást aláírt EFTA-államok a megállapodás rendelkezéseinek megfelelően;

               d)

               a nyugat-balkáni országok, a közösségi programokban való részvételük általános elveiről szóló keretmegállapodások alapján velük létrehozandó megállapodásoknak megfelelően;

               e)

               az európai szomszédsági politika (a továbbiakban: ENP) partnerországai azoknak az általános elveknek és a közösségi programokban való részvételüket szabályozó általános feltételeknek megfelelően, amelyeket a 2004. májusi stratégiai dokumentum és az országonkénti cselekvési tervek fogalmaznak meg. Bármely, az e téren érintett ENP-partnerországokban folytatott tevékenységekre nyújtott közösségi pénzügyi támogatás az európai szomszédságpolitikai támogatási eszköz hatálya alá tartozik az ezen országokkal folytatott átfogó együttműködés során megállapított prioritásokkal és eljárásokkal összhangban.

         12. cikk
   Költségvetés
   Az e határozatban említett intézkedések végrehajtására vonatkozó pénzügyi keret a 2006. január 1-jétől2007. december 31-ig tartó időszakra 15 000 000 EUR, amelyből 6 000 000 EUR a 2006. december 31-ig tartó időszakra vonatkozik. A 2006. december 31. utáni időszak előirányzata tájékoztató jellegű és megerősítést igényel, hogy összeegyeztethető-e a 2007. január 1-jével kezdődő időszakra vonatkozó, hatályban lévő többéves pénzügyi kerettel.
   13. cikk
   Nemzetközi együttműködés
   Az európai év keretén belül a Bizottság együttműködést folytathat a megfelelő nemzetközi szervezetekkel, különösen az Európa Tanáccsal és az Egyesült Nemzetek Szervezetével.
   14. cikk
   Nyomon követés és értékelés
   A Bizottság 2008. december 31-ig jelentést nyújt be az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának az e határozatba foglalt intézkedések végrehajtásáról, eredményeiről és átfogó értékeléséről.
   15. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Strasbourgban, 2006. május 17-én.

            az Európai Parlament részéről

            az elnök

         J. BORRELL FONTELLES

            a Tanács részéről

            az elnök

         H. WINKLER

      (1)  HL C 65., 2006.3.17., 70. o.

      (2)  2005. november 16-i vélemény (a Hivatalos Lapban még nem tették közzé).

      (3)  Az Európai Parlament 2005. december 13-i véleménye (a Hivatalos Lapban még nem tették közzé) és a Tanács 2006. április 28-i határozata.

      (4)  HL L 180., 2000.7.19., 22. o.

      (5)  HL L 303., 2000.12.2., 16. o.

      (6)  HL L 373., 2004.12.21., 37. o.

      (7)  HL C 45. E, 2006.2.23., 129. o.

      (8)  HL C 172., 1999.6.18., 1. o. A pénzügyi terv bővítés miatti kiigazításáról szóló, 2003. május 19-i 2003/429/EK európai parlamenti és tanácsi határozattal (HL L 147., 2003.6.14., 25. o.) módosított intézményközi megállapodás.

      (9)  HL L 184., 1999.7.17., 23. o.

      MELLÉKLET
      A 3. cikkben említett intézkedések leírása
      I.   A Közösség egészében alkalmazandó intézkedések

                  1.

                  Találkozók és események

                              a)

                              találkozók szervezése közösségi szinten;

                              b)

                              események szervezése, amelyek az európai év célkitűzéseire irányítják a figyelmet, ideértve az európai évet megnyitó és lezáró konferenciát a Tanács soros elnökségét ellátó tagállamnak nyújtott támogatás útján, valamint az első, évente tartandó „Egyenlőség-csúcstalálkozó” megszervezését.

                  2.

                  Tájékoztató és népszerűsítő kampányok, ideértve:

                              a)

                              az európai év számára különböző formátumban elérhető és rendelkezésre álló logó és jelmondatok kidolgozását, amelyek az európai évvel kapcsolatos bármely cselekvéssel összefüggésben használhatók;

                              b)

                              egy, a Közösség egészére kiterjedő tájékoztató kampányt;

                              c)

                              megfelelő intézkedéseket az európai év céljaihoz hozzájáruló közösségi intézkedések és kezdeményezések eredményeinek hangsúlyozása és szélesebb körű ismertsége érdekében;

                              d)

                              az európai év témáiban elért eredményeket és tapasztalatokat kiemelő versenyek szervezését.

                  3.

                  Egyéb intézkedések
                  Közösségi szintű kutatások és tanulmányok, ideértve az európai év hatását értékelni szándékozó kérdéssorokat, amelyeket bele kell foglalni egy Eurobarometer-felmérésbe, valamint az európai év eredményességéről és hatásáról szóló értékelő jelentés.

                  4.

                  A támogatás a következő formában jelenhet meg:

                              —

                              áruk és szolgáltatások közvetlen beszerzése, különösen a kommunikáció területén, nyílt és/vagy korlátozott ajánlati felhíváson keresztül,

                              —

                              konzultációs szolgáltatások közvetlen beszerzése nyílt és/vagy korlátozott ajánlati felhíváson keresztül,

                              —

                              európai szinten tartandó különleges események költségei fedezésére nyújtott támogatások, amely események előtérbe helyezik és felhívják a figyelmet az európai évre: e támogatás nem haladhatja meg a kedvezményezettnél felmerülő összes kiadás 80 %-át.

                        A Bizottság igénybe vehet technikai és/vagy ügyviteli segítséget a Bizottság és a tagállamok kölcsönös javára, például ha egy adott kérdésben külső szakértők bevonását kell finanszírozni.

            II.   Nemzeti szinten végrehajtandó intézkedések

                  1.

                  A helyi, regionális vagy nemzeti szinten megvalósuló intézkedéseket tagállamonként a teljes költség legfeljebb 50 %-áig lehet a közösségi költségvetésből finanszírozhatónak minősíteni.

                  2.

                  E határozat elfogadását követően a Bizottság korlátozott ajánlati felhívást intéz a tagállamok által kijelölt nemzeti végrehajtó testületekhez.

                  3.

                  Valamennyi nemzeti végrehajtó testület egységes kérelmet nyújt be közösségi támogatásra az ajánlati felhívásra válaszolva. Ennek a folyósítási kérelemnek be kell mutatnia az európai évre vonatkozó nemzeti stratégiát és prioritásokat, a támogatásra javasolt cselekvéseket az adott tagállamban, valamint az egyes cselekvések végrehajtásáért felelős szervezeteket. A folyósítási kérelemhez mellékelni kell egy részletes költségvetést a javasolt cselekvések teljes költségéről, valamint a társfinanszírozás összegét és annak forrását. Az elszámolható költségek tartalmazhatják a nemzeti végrehajtó testület személyzeti és adminisztratív költségeire vonatkozó előirányzatot.

                  4.

                  Az európai évre vonatkozó nemzeti stratégiát és prioritásokat a 2. cikkben meghatározott általános célkitűzésekkel összhangban kell kidolgozni, és azoknak a megkülönböztetés valamennyi, abban a cikkben említett indokának kiegyensúlyozott kezelésére kell törekedniük.

                  5.

                  A Bizottság értékeli, és amennyiben szükséges, módosításokat kér a nemzeti végrehajtó testület által benyújtott közösségi támogatási kérelem tekintetében. A nemzeti végrehajtó testületek felelősek a különböző nemzeti cselekvések végrehajtásának koordinációjáért és megfigyeléséért.

                  6.

                  A helyi, regionális és nemzeti szinten megvalósuló intézkedések magukban foglalhatnak:

                              a)

                              az európai év célkitűzéseivel kapcsolatos találkozókat és eseményeket, ideértve az európai év nyitó rendezvényét;

                              b)

                              az európai év által ünnepelt elvek és megalapozó értékek terjesztését szolgáló tájékoztató és oktatási célú kampányokat és intézkedéseket nemzeti szinten, ideértve a díjak és versenyek szervezését;

                              c)

                              az I. rész 3. pontjában említettektől eltérő kutatásokat és tanulmányokat.

            III.   Az európai unió általános költségvetéséből pénzügyi segítséggel nem támogatható intézkedések
      A Közösség erkölcsi támogatást nyújt, ideértve az írásbeli felhatalmazást az európai évvel kapcsolatos logó és más anyagok felhasználásához olyan köz- vagy magánszervezet által vállalt kezdeményezésekhez, amelyek esetében e szervezetek a Bizottság számára kielégítő módon bizonyítják, hogy az érintett kezdeményezések életbe lépnek vagy már hatályosak a 2007-es európai év során, és valószínűleg jelentős mértékben hozzájárulnak az európai év egy vagy több céljának megvalósításához.


title: A Tanács határozata (1990. október 8.) az Európai Gazdasági Közösség és az Argentin Köztársaság közötti kereskedelmi és gazdasági együttműködésről szóló keretmegállapodás megkötéséről

text:
Fontos jogi nyilatkozat

|

31990D0530

Hivatalos Lap L 295 , 26/10/1990 o. 0066 - 0066 finn különkiadás fejezet 11 kötet 16 o. 0108  svéd különkiadás fejezet 11 kötet 16 o. 0108

		A Tanács határozata(1990. október 8.)az Európai Gazdasági Közösség és az Argentin Köztársaság közötti kereskedelmi és gazdasági együttműködésről szóló keretmegállapodás megkötéséről(90/530/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 113. és 235. cikkére,tekintettel a Bizottság javaslatára [1],tekintettel az Európai Parlament véleményére [2],mivel a külgazdasági kapcsolatok körében céljai elérése érdekében a Közösségnek az Argentin Köztársasággal kötött kereskedelmi és gazdasági együttműködésről szóló keretmegállapodást jóvá kell hagynia,mivel a megállapodás keretében javasolt együttműködés egyes formái túllépnek a közös kereskedelempolitikában előírt cselekvési hatáskörön,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és az Argentin Köztársaság közötti kereskedelmi és gazdasági együttműködési keretmegállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA megállapodás 11. cikkében előírt értesítést a Közösség nevében Tanács elnöke küldi meg [3].3. cikkA tagállamok képviselőinek támogatásával a Közösséget a Bizottság képviseli a megállapodás 7. cikke által létrehozott vegyes bizottságban.Kelt Luxembourgban, 1990. október 8-án.a Tanács részérőlaz elnökE. Rubbi[1] HL C 87., 1990.4.5., 7. o.[2] HL C 231., 1990.9.17.[3] A megállapodás hatálybalépésének napját a Tanács Főtitkársága az Európai Közösségek Hivatalos Lapjában kihirdeti.--------------------------------------------------


title: Az Európai Központi Bank (EU) 2015/433 határozata ( 2014. december 17. ) az Etikai Bizottság és eljárási szabályzata létrehozásáról (EKB/2014/59)

text:
               14.3.2015

               HU

               Az Európai Unió Hivatalos Lapja

               L 70/58

         AZ EURÓPAI KÖZPONTI BANK (EU) 2015/433 HATÁROZATA
   (2014. december 17.)
   az Etikai Bizottság és eljárási szabályzata létrehozásáról (EKB/2014/59)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Központi Bank eljárási szabályzatának elfogadásáról szóló, 2004. február 19-i EKB/2004/2 határozatra (1) és különösen annak 13d. cikkére,
   mivel:

               (1)

               A Kormányzótanács az Európai Központi Bank Etikai Bizottságának (a továbbiakban: az Etikai Bizottság) létrehozásával erősíteni kívánja az irányadó etikai szabályokat, valamint tovább szilárdítani az Európai Központi Bank („EKB”), a Központi Bankok Európai Rendszere („KBER”), az eurorendszer és az egységes felügyeleti mechanizmus („SSM”) vállalatirányítását.

               (2)

               A vállalatirányítási kérdések és etikai szabályok közismertsége az elmúlt évek során erősödött. Az SSM létrehozása után az irányítási kérdések nagyobb jelentőséget nyertek az EKB számára. A közismertség és ellenőrzés magasabb szintje megköveteli az EKB-tól, hogy kifinomult etikai szabályokat vezessen be és azokat szigorúan be is tartsa az EKB integritásának védelme és a hírnévkockázat kiküszöbölése érdekében.

               (3)

               Az EKB döntéshozatali folyamataiban részt vevő testületek tagjaira (a továbbiakban: címzettek) vonatkozó etikai szabályoknak ugyanazokon az elveken kell alapulniuk, mint amelyek az EKB személyzetének tagjaira vonatkoznak, és azoknak a címzettek konkrét felelősségi köreivel arányban kell állniuk. Ennélfogva az EKB etikai keretét alkotó különféle szabályokat, azaz a Kormányzótanács tagjaira vonatkozó magatartási kódexet (2), az Igazgatóság tagjaira vonatkozó kiegészítő etikai kódexet (3), a Felügyelőbizottság tagjaira vonatkozó magatartási kódexet és az EKB személyzeti szabályzatát egységesen kell értelmezni.

               (4)

               Az etikai szabályokat jól működő monitoringgal, valamint beszámolási folyamatokkal és eljárásrendekkel kell alátámasztani a megfelelő és következetes végrehajtás megvalósítása érdekében, amelyben az Etikai Bizottság központi szerepet fog betölteni.

               (5)

               Az etikai szabályoknak az alapvetően az operatív végrehajtáshoz, illetve az intézményi és a jogi kerettel kapcsolatos kérdésekhez kötődő vonatkozásai eredményes együttes működésének biztosítása érdekében az EKB Auditbizottsága (a továbbiakban: az Auditbizottság) tagjainak egyben az Etikai Bizottságban is tagságot kell kapniuk.

               (6)

               Az Auditbizottság egy külső tagjának az Etikai Bizottság tagjának kell lennie. Az Auditbizottság külső tagjait központi banki gyakorlattal rendelkező, magas rangú tisztviselők közül választják,

         ELFOGADTA EZT A HATÁROZATOT:
   1. cikk
   Létrehozás és összetétel
   (1)   Ezennel létrejön az Etikai Bizottság.
   (2)   Az Etikai Bizottság három külső tagból áll, akik közül legalább egy az Auditbizottság külső tagja.
   (3)   Az Etikai Bizottság tagjai nagy megbecsültségnek örvendő tagállami magánszemélyek, akiknek függetlenségéhez kétség nem férhet, és akik alaposan ismerik az EKB, a KBER, az eurorendszer és az SSM célkitűzéseit, feladatait és irányítását. Tagságuk alatt nem állhatnak az EKB alkalmazásában, illetve nem lehetnek az EKB, a nemzeti központi bankok és az 1024/2013/EU tanácsi rendeletben meghatározott illetékes nemzeti hatóságok döntéshozatali folyamataiban részt vevő testületek tagjai (4).
   2. cikk
   A tagok kinevezése
   (1)   Az Etikai Bizottság tagjait a Kormányzótanács nevezi ki.
   (2)   Az Etikai Bizottság nevezi ki saját elnökét.
   (3)   Az Etikai Bizottság tagjainak megbízatása három évre szól, amely egy alkalommal megújítható. Az Etikai Bizottság azon tagjainak megbízatása, akik egyben az Auditbizottságnak is tagjai, megszűnik abban az esetben, ha megszűnik az Auditbizottságban fennálló tagságuk.
   (4)   Az Etikai Bizottság tagjai az etikus viselkedés legmagasabb szintű előírásaihoz tartják magukat. Velük szemben elvárás a tisztessége, független, elfogulatlan, körültekintő és az önérdeket figyelmen kívül hagyó eljárás, valamint minden olyan helyzet kerülése, amely személyes összeférhetetlenséget válthat ki. Elvárt tőlük kötelezettségeik és felelősségeik szem előtt tartása. Az Etikai Bizottság tagjainak tartózkodniuk kell a tanácskozásban való részvételtől, ha személyes összeférhetetlenség látszólagosan vagy lehetségesen felmerülhet. A tagokra a megbízatásuk megszűnését követően is vonatkoznak a Központi Bankok Európai Rendszere és az Európai Központi Bank Alapokmánya 37. cikkében előírt szakmai titoktartási követelmények.
   (5)   Az Etikai Bizottság tagjai díjazásra jogosultak, amely az éves rendelkezésre állási díjból, illetve a ténylegesen elvégzett munkáért óradíj alapján járó kifizetésből áll. A díjazás összegét a Kormányzótanács rögzíti.
   3. cikk
   Funkció
   (1)   Az Etikai Bizottság ülései időpontjáról az elnök javaslata alapján határoz. Az elnök az Etikai Bizottság ülését bármikor összehívhatja, ha szükségesnek tartja.
   (2)   A tagok kérésére és az elnökkel egyetértésben az ülések telekonferencia útján is megtarthatóak, és a tanácskozásra írásbeli eljárás útján is sor kerülhet.
   (3)   Az Etikai Bizottság tagjaitól elvárt, hogy minden egyes ülésen személyesen részt vegyenek. Az üléseken csak az Etikai Bizottság tagjai és titkára vehetnek részt. Az Etikai Bizottság azonban más személyeket is meghívhat az ülésen való részvételre, ha ezt célszerűnek tartja.
   (4)   Az Igazgatóság megbízza a személyzet valamely tagját az Etikai Bizottság titkári funkciójának ellátásával.
   (5)   Az Etikai Bizottság a feladatai ellátása érdekében kapcsolatba léphet a vezetőség és a személyzet tagjaival és betekinthet a szükséges iratokba és adatokba.
   4. cikk
   Hatáskörök
   (1)   Amennyiben az EKB által elfogadott jogi aktusok vagy az EKB döntéshozatali folyamataiban részt vevő testületek által elfogadott etikai szabályok azt kifejezetten előírják, az Etikai Bizottság egyedi megkeresés alapján etikai kérdésekben is tanácsot ad.
   (2)   Az Etikai Bizottság veszi át a Kormányzótanács tagjaira vonatkozó magatartási kódex alapján kinevezett etikai tanácsadó feladatait, és az Igazgatóság tagjaira vonatkozó kiegészítő etikai kódex alapján az EKB etikai tisztviselőjére kiosztott feladatokat.
   (3)   Az Etikai Bizottság annak érdekében, hogy segítséget nyújtson az Auditbizottságnak az EKB, a KBER, az euroövezet és az SSM megfelelési kerete, valamint a megfelelési monitoringeljárások eredményessége átfogó megfelelőségi értékelésének elvégzéséhez, beszámol az Auditbizottságnak az adott tanácsokról és arról, hogy a tanácsot milyen mértékben hajtották végre.
   (4)   Az Etikai Bizottság évente beszámol a Kormányzótanácsnak az elvégzett munkáról. Emellett az Etikai Bizottság minden olyan esetben beszámol a Kormányzótanácsnak, ha ezt szükségesnek tartja, illetőleg ha ezt feladatainak ellátásához meg kell tennie.
   (5)   Az Etikai Bizottság az ebben a cikkben meghatározott feladatokon túlmenően a megbízatásához kapcsolódó más tevékenységeket is elláthat, ha erre a Kormányzótanács felkéri.
   5. cikk
   Tájékoztatás a tanács végrehajtásáról
   Az Etikai Bizottság tanácsainak címzettjei beszámolnak az Etikai Bizottságnak az általa adott tanács végrehajtásáról.
   6. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Frankfurt am Mainban, 2014. december 17-én.

            az EKB elnöke

         Mario DRAGHI

      (1)  HL L 80., 2004.3.18., 33. o.

      (2)  HL C 123., 2002.5.24., 9. o.

      (3)  HL C 104., 2010.4.23., 8. o.

      (4)  A Tanács 1024/2013/EU rendelete (2013. október 15.) az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról (HL L 287., 2013.10.29., 63. o.).


title: 2010/547/EU: Az Európai Parlament határozata ( 2010. május 5. ) az Európai Unió Alapjogi Ügynöksége 2008-as pénzügyi évre vonatkozó elszámolásának lezárásáról

text:
               25.9.2010

               HU

               Az Európai Unió Hivatalos Lapja

               L 252/210

         AZ EURÓPAI PARLAMENT HATÁROZATA
   (2010. május 5.)
   az Európai Unió Alapjogi Ügynöksége 2008-as pénzügyi évre vonatkozó elszámolásának lezárásáról
   (2010/547/EU)
   AZ EURÓPAI PARLAMENT,
   tekintettel az Európai Unió Alapjogi Ügynökségének a 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Unió Alapjogi Ügynöksége 2008-as pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Unió Alapjogi Ügynökségének létrehozásáról szóló, 2007. február 15-i 168/2007/EK tanácsi rendeletre (3) és különösen annak 21. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére, valamint az Állampolgári Jogi, Bel- és Igazságügyi Bizottság véleményére (A7-0090/2010),

               1.

               jóváhagyja az Európai Unió Alapjogi Ügynöksége 2008-as pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Unió Alapjogi Ügynöksége igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 10. o.

      (2)  HL L 248., 2002.9.16., 1. o.

      (3)  HL L 53., 2007.2.22., 1. o.

      (4)  HL L 357., 2002.12.31., 72. o.


title: Az EFTA Felügyeleti Hatóság 30/15/COL sz. határozata (2015. január 27.) a Liechtensteini Hercegség által a veszélyes áruk közúti szállításáról szóló, 1998. március 3-i liechtensteini rendelet (Verordnung über den Transport gefährlicher Güter auf der Strasse – VTGGS) 30. cikke, 36. cikkének (2) bekezdése, valamint annak 5. melléklete 1.1.3.6.3. pontjának b) alpontja tekintetében benyújtott, az EGT-megállapodás XIII. melléklete I. fejezetének 13c. pontjában említett jogi aktus (az Európai Parlament és a Tanács 2008. szeptember 24-i 2008/68/EK irányelve a veszélyes áruk szárazföldi szállításáról) 6. cikke (2) bekezdésének a) pontján alapuló három eltérési kérelem elfogadásáról [2015/1813]

text:
               8.10.2015

               HU

               Az Európai Unió Hivatalos Lapja

               L 263/49

         AZ EFTA FELÜGYELETI HATÓSÁG 30/15/COL sz. HATÁROZATA
   (2015. január 27.)
   a Liechtensteini Hercegség által a veszélyes áruk közúti szállításáról szóló, 1998. március 3-i liechtensteini rendelet (Verordnung über den Transport gefährlicher Güter auf der Strasse – VTGGS) 30. cikke, 36. cikkének (2) bekezdése, valamint annak 5. melléklete 1.1.3.6.3. pontjának b) alpontja tekintetében benyújtott, az EGT-megállapodás XIII. melléklete I. fejezetének 13c. pontjában említett jogi aktus (az Európai Parlament és a Tanács 2008. szeptember 24-i 2008/68/EK irányelve a veszélyes áruk szárazföldi szállításáról) 6. cikke (2) bekezdésének a) pontján alapuló három eltérési kérelem elfogadásáról [2015/1813]
   AZ EFTA FELÜGYELETI HATÓSÁG,

      tekintettel az EGT-megállapodás XIII. melléklete I. fejezetének 13c. pontjában említett – és annak 1. jegyzőkönyvével a EGT-megállapodáshoz igazított –
      a veszélyes áruk szárazföldi szállításáról szóló, 2008. szeptember 24-i 2008/68/EK európai parlamenti és tanácsi irányelvre (a továbbiakban: az irányelv), különösen annak 6. és 9. cikkére,

   tekintettel az Állandó Bizottság 3/12/SC és 4/12/SC sz. határozataira,
   tekintettel az EFTA Felügyeleti Hatóság 2014. július 16-i 295/14/COL sz. határozatára (hivatkozási szám: 710373), amely szerint az EFTA Felügyeleti Hatóság által a liechtensteini hatóságok kérelmére vonatkozóan meghozandó intézkedések tervezetét be kell nyújtani a Közlekedéssel foglalkozó EFTA-bizottságnak, és amely felhatalmazza az illetékes testületi tagot a végleges döntés elfogadására, amennyiben a Közlekedéssel foglalkozó EFTA-bizottság a határozattervezetet egyhangúlag jóváhagyja,
   mivel:
   1.   AZ ELJÁRÁS

   A liechtensteini kormány a Hatóságnak 2013. december 20-án megküldött levelében (hivatkozási szám: 694300) négy eltérés iránti kérelmet nyújtott be az irányelv 6. cikke (2) bekezdésének a) pontja alapján. A Liechtenstein által kérelmezett eltéréseket a veszélyes áruk közúti szállításáról szóló, 1998. március 3-i liechtensteini rendelet (Verordnung über den Transport gefährlicher Güter auf der Strasse – VTGGS) (a továbbiakban: a rendelet) 29. cikke, 30. cikke, 36. cikkének (2) bekezdése, valamint annak 5. melléklete 1.1.3.6.3. pontjának b) alpontja tartalmazza, és ezek a következőkre vonatkoznak: robbanóanyagok szállítása, a tartályok ellenőrzését végző vállalkozások, a járművezetők szakosító képzése, illetve az építési területeken használt tartályok.
   A liechtensteini kormány informális közléseiben 2014. február 20-án (hivatkozási szám: 700062), február 21-én (hivatkozási szám: 700131), március 12-én (hivatkozási szám: 702345), március 27-én (hivatkozási szám: 703760), május 9-én (hivatkozási szám: 707772), május 14-én (hivatkozási szám: 708302) és május 16-án (hivatkozási szám: 708667) további magyarázatot nyújtott be.
   A Hatóság 2014. március 4-i keltezésű szolgáltatási szerződés (hivatkozási szám: 700047) útján megbízta a DNV GL AS-t (a továbbiakban: DNV) annak értékelésével, hogy a kérelmezett eltérések összhangban vannak-e az irányelv 6. cikke (2) bekezdésének a) pontjával, hangsúlyt fektetve annak megállapítására, hogy az eltérések jelentenek-e bármiféle potenciális vagy tényleges kockázatot és hogy a biztonság alacsonyabb, magasabb vagy megegyező szintjét eredményezik-e, valamint adott esetben a lehetséges kockázatmérséklő intézkedések meghatározására. 2014. április 16-án a DNV előzetes jelentést (hivatkozási szám: 706289) nyújtott be a Hatóságnak. 2014. május 23-án a DNV benyújtotta végleges jelentését (hivatkozási szám: 709161).
   A Liechtenstein által kérelmezett eltérések értékelését követően a Hatóság megállapította, hogy csak a rendelet 30. cikkében, 36. cikk (2) bekezdésében és 5. melléklete 1.1.3.6.3. pontjának b) alpontjában található rendelkezések minősülnek az irányelv 6. cikke (2) bekezdésének a) pontja értelmében vett eltérésnek, míg a rendelet 29. cikke – amely a már kinyitott küldeménycsomagokban levő robbanószerekre vonatkozik – nem minősül eltérésnek (1).
   2014. július 16-án a Hatóság benyújtotta a Közlekedéssel foglalkozó EFTA-bizottságnak a Hatóság által az irányelv 6. cikke (2) bekezdésének a) pontján alapuló eltérésre irányuló liechtensteini kérelem tekintetében tervezett három intézkedés tervezetét (hivatkozási szám: 706153).
   A Közlekedéssel foglalkozó EFTA-bizottságnak 2014. július 16-án benyújtott intézkedéstervezetek szövege:

               1.

               A rendelet 30. cikke, tartályok ellenőrzését végző vállalkozások:
               A Közlekedéssel foglalkozó EFTA-bizottság véleménye szerint a rendeletnek a tartályok ellenőrzését végző vállalkozásokra vonatkozó 30. cikke tekintetében kérelmezett eltérést engedélyezni kell, amennyiben a járművezetők teljesítik a CITEC (2) speciális képzését.
               Lejárat időpontja: 2015. szeptember 26.

               2.

               A rendelet 36. cikkének (2) bekezdése, a járművezetők szakosító képzése:
               A Közlekedéssel foglalkozó EFTA-bizottság véleménye szerint az eltérésre irányuló kérelmet el kell utasítani, kivéve, ha a liechtensteini kormány képes igazolni, hogy a BBT (3) által nyújtott képzés összhangban áll az ADR (4) szerinti képzéssel.

               3.

               A rendelet 5. melléklete 1.1.3.6.3. pontjának b) alpontja, építési területeken használt tartályok:
               A Közlekedéssel foglalkozó EFTA-bizottság véleménye szerint a rendelet 5. melléklete 1.1.3.6.3. pontjának b) alpontjával – építési területeken használt tartályok – kapcsolatos eltérésre irányuló kérelmet engedélyezni kell, amennyiben az alkalmazott tartályok kettős falúak.
               Lejárat időpontja: 2015. szeptember 26.

         A Hatóság 2014. július 16-i levelében (hivatkozási szám: 716061) értesítette az EFTA-államokat a Közlekedéssel foglalkozó EFTA-bizottság tervezett intézkedéseiről, és felkérte az EFTA-államokat, hogy értékeljék a Liechtensteintől kapott értesítést és a Közlekedéssel foglalkozó EFTA-bizottság véleménytervezetét. Továbbá e levélben a Hatóság javasolta, hogy – hivatkozva az EFTA-államok Állandó Bizottságának 2012. október 26-i 4/2012/SC sz. határozatának 1. cikkére – a Közlekedéssel foglalkozó EFTA-bizottság véleményét írásbeli eljárás útján kérjék ki. A Hatóság felkérte az EFTA-államokat, hogy a Közlekedéssel foglalkozó EFTA-bizottság véleménytervezetére vonatkozó esetleges észrevételeiket 2014. augusztus 25-ig nyújtsák be számára.
   A norvég kormány 2014. augusztus 21-i keltezésű levelében (hivatkozási szám: 720223) tájékoztatta a Hatóságot, hogy nincsenek észrevételei a Közlekedéssel foglalkozó EFTA-bizottság véleménytervezetére vonatkozóan. A liechtensteini kormány 2014. augusztus 22-i keltezésű levelében (hivatkozási szám: 719910) benyújtotta észrevételeit a Hatóságnak a Közlekedéssel foglalkozó EFTA-bizottság véleménytervezetére vonatkozóan. Az izlandi kormány nem küldött választ.
   A kapott észrevételek alapján a Hatóság felülvizsgálta és módosította a Közlekedéssel foglalkozó EFTA-bizottsághoz eredetileg benyújtott véleménytervezetet a 2014. július 16-i 295/14/COL sz. határozat szerint. A Hatóság az irányelv 6. cikke (3) bekezdésével összhangban felülvizsgálta az eltérés időtartamát. A Hatóság a felülvizsgált és módosított véleményben úgy ítélte meg, hogy a kérelmezett eltéréseket feltételek nélkül engedélyezni kell.
   A Hatóság 2014. november 24-i levelében (hivatkozási szám: 730389) benyújtotta a felülvizsgált és módosított véleménytervezetet a Közlekedéssel foglalkozó EFTA-bizottsághoz, felkérve az EFTA-államokat, hogy nyújtsák be a Hatóságnak a Közlekedéssel foglalkozó EFTA-bizottság véleménytervezetére vonatkozó észrevételeiket a hivatali idő 2014. december 12-i lejárta előtt.
   A liechtensteini kormány 2014. december 5-i levelében (hivatkozási szám: 731864) tájékoztatta a Hatóságot, hogy további észrevételei nincsenek, továbbá felkérte a Hatóságot, hogy kövesse a Közlekedéssel foglalkozó EFTA-bizottság javaslatait és engedélyezze a kérelmezett eltéréseket. A norvég kormány 2014. december 11-i keltezésű levelében (hivatkozási szám: 732607) tájékoztatta a Hatóságot, hogy nincsenek észrevételei a Közlekedéssel foglalkozó EFTA-bizottság véleménytervezetére vonatkozóan. Az izlandi kormány nem küldött választ.
   2.   ÉRTÉKELÉS

   A liechtensteini kormány által a véleménytervezetre vonatkozó 2014. augusztus 22-i észrevételeiben benyújtott további magyarázat és új információk alapján a Hatóság arra a következtetésre jutott, hogy a rendelet 30. cikke, 36. cikke (2) bekezdése és 5. melléklete 1.1.3.6.3. pontjának b) alpontja szerinti három eltérést engedélyezni kell.
   Az első eltérési kérelem tekintetében a liechtensteini kormány 2014. augusztus 22-i levelében kifejtette, hogy a VTTGS 30. cikkében meghatározott feltételek mellett tartályok ellenőrzését végző vállalkozásoknál foglalkoztatott valamennyi járművezetőnek teljesítenie kell a CITEC három hetes képzését, amely a szakmai tevékenységeikkel kapcsolatos biztonsági és környezetvédelmi kérdésekkel foglalkozik. A liechtensteini kormány pontosította, hogy a tartályok ellenőrzését végző vállalkozásoknál foglalkoztatott valamennyi járművezető rendelkezik a Svájci Államszövetség ún. tartálybiztonsági szakértői igazolványával (Spezialist/-in für Tanksicherheit mit eidgenössischem Fachausweis). Mivel tehát a járművezetők elvégezték a CITEC speciális képzését, az eltéréssel nem sérül a biztonság. Ezzel összhangban a Hatóság úgy ítéli meg, hogy a rendelet 30. cikkével kapcsolatos eltérés iránti kérelmet engedélyezni kell.
   A második eltérési kérelem tekintetében a liechtensteini kormány 2014. augusztus 22-i levelében új információkat nyújtott be, amelyek alátámasztják azon véleményét, hogy a BBT engedélye egyenértékű a járművezetők ADR szerinti képzésével. A Hatóság tehát úgy ítéli meg, hogy e további információ elegendő az e tekintetben való egyenértékűség igazolásához, mivel a BBT engedélyének birtokosai szállíthatnak az ADR szerinti 1. osztályba sorolt árukat, és a BBT engedélyéhez előírt képzés az ilyen áruk szállításához szükséges összes releváns információra kiterjed.
   Végül pedig a harmadik eltérési kérelem tekintetében a liechtensteini kormány 2014. augusztus 22-i írásos észrevételeiben megerősítette, hogy a kérdéses építkezési tartályok kettős falúak, mivel egy belső tartályból és egy zárt, külső gyűjtőtartályból állnak (amint ezt a VTGGS 5. mellékletének 6.14.1.1. pontja meghatározza). Ezzel összhangban a Hatóság úgy ítéli meg, hogy a rendelet 5. melléklete 1.1.3.6.3. pontjának b) alpontjával kapcsolatos eltérés iránti kérelmet is engedélyezni kell.
   Következésképpen a Hatóság úgy ítéli meg, hogy ezen eltérések engedélyezésével nem sérül a biztonság, és a három eltérési kérelem megfelel az irányelv 6. cikke (2) bekezdésének a) pontjában meghatározott feltételeknek. Tehát a rendelet 30. cikke, 36. cikke (2) bekezdése és 5. melléklete 1.1.3.6.3. pontjának b) alpontja szerinti három eltérést engedélyezni kell. A Hatóság ezért az irányelv 6. cikke (2) bekezdésének a) pontja alapján engedélyezi a kért eltérést. Az irányelv 6. cikkének (3) bekezdésével összhangban az eltérés érvényessége 6 év. A Hatóság az irányelv 6. cikkének (4) bekezdésével összhangban megújíthatja az engedélyt.
   Ezen indokok alapján az EFTA Felügyeleti Hatóság, az EGT-megállapodás XIII. melléklete I. fejezetének 13c. pontjában említett, és annak 1. jegyzőkönyvével a EGT-megállapodáshoz igazított jogi aktus – az Európai Parlament és a Tanács 2008. szeptember 24-i 2008/68/EK irányelve a veszélyes áruk szárazföldi szállításáról – 6. cikke szerint,
   ELFOGADTA EZT A HATÁROZATOT:
   1. cikk
   A Liechtensteini Hercegség a veszélyes áruk közúti szállításáról szóló, 1998. március 3-i liechtensteini rendelet (Verordnung über den Transport gefährlicher Güter auf der Strasse – VTGGS) 30. cikke, 36. cikkének (2) bekezdése, valamint annak 5. melléklete 1.1.3.6.3. pontjának b) alpontja tekintetében kért eltérésekre engedélyt kap.
   2. cikk
   Az e határozat 1. cikkében megállapított eltéréseket az EGT-megállapodás 1. jegyzőkönyvének 6. pontja szerint ki kell hirdetni az Európai Unió Hivatalos Lapjának az EGT-re vonatkozó részében és EGT-kiegészítésében.
   3. cikk
   Az e határozat 1. cikkében megállapított eltérések hat éves időtartamra érvényesek.
   4. cikk
   Ennek a határozatnak a Liechtensteini Hercegség a címzettje, és azt követően lép hatályba, hogy ez az állam az értesítést megkapta.
   5. cikk
   Ez a határozat angol nyelven hiteles.

      Kelt Brüsszelben, 2015. január 27-én.

            az EFTA Felügyeleti Hatóság részéről

         Helga JÓNSDÓTTIR

            bizottsági testületi tag

         Xavier LEWIS

            igazgató

      (1)  Hivatkozással a 295/14/COL sz. határozatban szereplő értékelésre.

      (2)  CITEC: a vízvédelemmel és a tartályok biztonságával foglalkozó svájci szervezet (Association pour la protection des eaux et la sécurité des citernes)

      (3)  BBT: a svájci szakmai oktatási és technológiai szövetségi hivatal (Bundesamt für Berufsbildung und Technologie).

      (4)  ADR: Európai megállapodás a veszélyes áruk nemzetközi közúti szállításáról.


title: Az eurót elfogadó tagállamok kormányainak államfői, illetve kormányfői szinten közös megegyezéssel hozott határozata (2003. október 16.) az Európai Központi Bank elnökének kinevezéséről

text:
Fontos jogi nyilatkozat

|

42003D0767

Hivatalos Lap L 277 , 28/10/2003 o. 0016 - 0016

		Az eurót elfogadó tagállamok kormányainak államfői, illetve kormányfői szinten közös megegyezéssel hozott határozata(2003. október 16.)az Európai Központi Bank elnökének kinevezéséről(2003/767/EK)AZ EURÓPAI KÖZÖSSÉG EURÓT ELFOGADÓ TAGÁLLAMAINAK ÁLLAM-, ILLETVE KORMÁNYFŐI,tekintettel az Európai Közösséget létrehozó szerződésre, és különösen annak 112. cikke (2) bekezdése b) pontjára és 122. cikke (4) bekezdésére, valamint a Központi Bankok Európai Rendszere és az Európai Központi Bank alapokmányáról szóló jegyzőkönyv 11.2. és 43.3. cikkére,tekintettel a Tanács ajánlására [1],tekintettel az Európai Parlament véleményére [2],tekintettel az Európai Központi Bank Kormányzótanácsának véleményére [3],mivel:(1) Wim Duisenberg úr, az Európai Központi Bank elnöke az Európai Unió Tanácsának elnöke részére szóló 2003. január 9-i levelében kijelentette, hogy 2003. július 9-étől le kíván mondani a Bank elnöki tisztéről,(2) Wim Duisenberg úr az Európai Tanács elnöke részére szóló 2003. április 17-i levelében beleegyezett abba, hogy hivatalában maradjon utódja kinevezésének napjáig,A KÖVETKEZŐKÉPPEN HATÁROZTAK:1. cikkAz Európai Központi Bank elnökének 2003. november 1-jétől nyolcéves hivatali időre Jean-Claude TRICHET urat nevezik ki; Wim Duisenberg úr lemondását elfogadják és az ugyanazon a napon hatályosul.2. cikkEzt a határozatot az Európai Unió Hivatalos Lapjában ki kell hirdetni.Kelt Brüsszelben, 2003. október 16-án.az elnökS. Berlusconi[1] HL L 181., 2003.7.19., 45. o.[2] 2003. szeptember 23-i vélemény (a Hivatalos Lapban még nem tették közzé).[3] HL C 187., 2003.8.7., 16. o.--------------------------------------------------


title: A Tanács (EU) 2016/853 határozata (2016. május 12.) az egyrészről az Európai Közösségek és tagállamaik, másrészről Türkmenisztán közötti partnerséget létrehozó partnerségi és együttműködési megállapodáshoz csatolt, a Bolgár Köztársaság, a Cseh Köztársaság, az Észt Köztársaság, a Horvát Köztársaság, a Ciprusi Köztársaság, a Lett Köztársaság, a Litván Köztársaság, Magyarország, a Máltai Köztársaság, a Lengyel Köztársaság, Románia, a Szlovén Köztársaság és a Szlovák Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról

text:
               31.5.2016

               HU

               Az Európai Unió Hivatalos Lapja

               L 142/3

         A TANÁCS (EU) 2016/853 HATÁROZATA
   (2016. május 12.)
   az egyrészről az Európai Közösségek és tagállamaik, másrészről Türkmenisztán közötti partnerséget létrehozó partnerségi és együttműködési megállapodáshoz csatolt, a Bolgár Köztársaság, a Cseh Köztársaság, az Észt Köztársaság, a Horvát Köztársaság, a Ciprusi Köztársaság, a Lett Köztársaság, a Litván Köztársaság, Magyarország, a Máltai Köztársaság, a Lengyel Köztársaság, Románia, a Szlovén Köztársaság és a Szlovák Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, 100. cikkének (2) bekezdésére, 207. és 209. cikkére, összefüggésben annak 218. cikke (5) bekezdésével,
   tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság 2003. évi csatlakozási okmányára és különösen annak 6. cikke (2) bekezdésére,
   tekintettel a Bolgár Köztársaság és Románia 2005. évi csatlakozási okmányára és különösen annak 6. cikke (2) bekezdésére,
   tekintettel a Horvát Köztársaság 2011. évi csatlakozási okmányára és különösen annak 6. cikke (2) bekezdésére,
   tekintettel az Európai Bizottság javaslatára,
   mivel:

               (1)

               A 2003., a 2005. és a 2011. évi csatlakozási okmány 6. cikkének (2) bekezdésével összhangban a tagállamok és az Unió által harmadik országokkal vagy nemzetközi szervezetekkel aláírt vagy megkötött megállapodásokhoz való csatlakozásról a szóban forgó megállapodásokhoz csatolt jegyzőkönyv útján kell megállapodni. Az említett cikkel összhangban a csatlakozásra egyszerűsített eljárás alkalmazandó, amely szerint a tagállamok nevében egyhangúlag eljáró Tanács és az érintett harmadik ország jegyzőkönyvet kötnek.

               (2)

               A Tanács 2003. december 8-án felhatalmazta a Bizottságot, hogy a Közösségek és tagállamaik nevében tárgyalásokat kezdjen Türkmenisztánnal az egyrészről az Európai Közösségek és tagállamaik, másrészről Türkmenisztán közötti partnerséget létrehozó partnerségi és együttműködési megállapodáshoz (a továbbiakban: megállapodás) csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Unióhoz történő csatlakozásának figyelembevétele céljából készült jegyzőkönyv megkötéséről.

               (3)

               A Tanács 2006. október 23-án felhatalmazta a Bizottságot, hogy a Közösségek és tagállamaik nevében tárgyalásokat kezdjen Türkmenisztánnal a megállapodáshoz csatolt, a Bolgár Köztársaság és Románia Unióhoz történő csatlakozásának figyelembevétele céljából készült jegyzőkönyv megkötéséről.

               (4)

               A Tanács 2012. szeptember 14-én felhatalmazta a Bizottságot, hogy tárgyalásokat kezdjen az Unió vagy az Unió és tagállamai által egy vagy több harmadik országgal vagy nemzetközi szervezetekkel aláírt vagy megkötött megállapodásoknak a Horvát Köztársaság Unióhoz történő csatlakozására való tekintettel történő kiigazításáról.

               (5)

               A Türkmenisztánnal folytatott tárgyalások a megállapodáshoz csatolt, a Bolgár Köztársaság, a Cseh Köztársaság, az Észt Köztársaság, a Horvát Köztársaság, a Ciprusi Köztársaság, a Lett Köztársaság, a Litván Köztársaság, Magyarország, a Máltai Köztársaság, a Lengyel Köztársaság, Románia, a Szlovén Köztársaság és a Szlovák Köztársaság Unióhoz történő csatlakozásának figyelembevétele céljából készült jegyzőkönyv (a továbbiakban: jegyzőkönyv) parafálásával sikeresen lezárultak.

               (6)

               A jegyzőkönyvet az Unió és tagállamai nevében alá kell írni,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és tagállamaik, másrészről Türkmenisztán közötti partnerséget létrehozó partnerségi és együttműködési megállapodáshoz csatolt, a Bolgár Köztársaság, a Cseh Köztársaság, az Észt Köztársaság, a Horvát Köztársaság, a Ciprusi Köztársaság, a Lett Köztársaság, a Litván Köztársaság, Magyarország, a Máltai Köztársaság, a Lengyel Köztársaság, Románia, a Szlovén Köztársaság és a Szlovák Köztársaság Európai Unióhoz történő csatlakozásának figyelembevétele céljából készült jegyzőkönyvnek az Unió és tagállamai nevében történő aláírására a Tanács felhatalmazást ad, figyelemmel a jegyzőkönyv megkötésére (1).
   2. cikk
   A Tanács elnöke felhatalmazást kap, hogy kijelölje a jegyzőkönyvnek az Unió és tagállamai nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. május 12-én.

            a Tanács részéről

            az elnök

         F. MOGHERINI

      (1)  A jegyzőkönyv szövegét a megkötéséről szóló határozattal együtt hirdetik ki.


title: A Tanács (KKBP) 2016/1341 határozata (2016. augusztus 4.) a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról

text:
               5.8.2016

               HU

               Az Európai Unió Hivatalos Lapja

               L 212/116

         A TANÁCS (KKBP) 2016/1341 HATÁROZATA
   (2016. augusztus 4.)
   a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. április 22-én elfogadta a 2013/183/KKBP határozatot (1), amely a 2010/800/KKBP határozat (2) helyébe lépett, és többek között végrehajtotta az ENSZ Biztonsági Tanácsának (ENSZ BT) 1718 (2006), 1874 (2009), 2087 (2013) és 2094 (2013) sz. határozatait.

               (2)

               Az ENSZ Biztonsági Tanácsa 2016. március 2-án elfogadta a 2270 (2016) sz. ENSZ BT-határozatot, amelyben új intézkedéseket határozott meg a Koreai Népi Demokratikus Köztársasággal (KNDK) szemben.

               (3)

               A Tanács 2016. március 31-én elfogadta a (KKBP) 2016/476 határozatot (3), amely végrehajtotta az említett intézkedéseket.

               (4)

               A Tanács 2016. május 27-én elfogadta a (KKBP) 2016/849 határozatot (4), amely felváltotta a 2013/183/KKBP határozatot, és többek között végrehajtotta az 1718 (2006), az 1874 (2009), a 2087 (2013), a 2094 (2013) és a 2270 (2016) sz. ENSZ BT-határozatokat.

               (5)

               A 2270 (2016) sz. ENSZ BT-határozat további áruk jegyzékbe vételéről rendelkezik, amelyek tekintetében is tilalom vonatkozik az átadásra, a beszerzésre és a technikai segítségnyújtásra. Az 1718 (2006) sz. ENSZ BT-határozat 12. pontja értelmében létrehozott bizottság megvizsgálta a tömegpusztító fegyverekkel kapcsolatos azon termékek, anyagok, felszerelések, áruk és technológiák egy jegyzékét, amelyeket érzékeny árukként kell meghatározni és jegyzékbe venni.

               (6)

               A Tanács ezen túlmenően úgy ítéli meg, hogy a KNDK lobogója alatt közlekedő hajókra is alkalmazni kell azt a rendelkezést, amely szerint minden olyan hajónak tilos a kikötőkbe való belépés, amelynek tulajdonosa vagy működtetője a KNDK, vagy amelynek személyzetét a KNDK biztosítja.

               (7)

               Az e határozatban meghatározott intézkedések végrehajtásához az Unió további fellépése szükséges.

               (8)

               A (KKBP) 2016/849 határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A (KKBP) 2016/849 határozat a következőképpen módosul:

               1.

               Az 1. cikk (1) bekezdése b) pontjának helyébe a következő szöveg lép:

                           „b)

                           az ENSZ Biztonsági Tanácsa vagy az 1718 (2006) sz. ENSZ BT-határozat 12. pontja alapján létrehozott bizottság (a továbbiakban: a szankcióbizottság) által az 1718 (2006) sz. ENSZ BT-határozat 8. a) ii. pontjával, a 2087 (2013) sz. ENSZ BT-határozat 5. b) pontjával, a 2094 (2013) sz. ENSZ BT-határozat 20. pontjával és a 2270 (2016) sz. ENSZ BT-határozat 25. pontjával összhangban meghatározott minden olyan termék, anyag, felszerelés, áru és technológia, amely hozzájárulhat a KNDK nukleáris tevékenységgel, ballisztikus rakétákkal vagy más tömegpusztító fegyverekkel kapcsolatos programjaihoz;”.

               2.

               A 18. cikk (1) bekezdésének helyébe a következő szöveg lép:
               „(1)   A tagállamok minden olyan hajónak megtiltják a kikötőjükbe való belépést, amelynek tulajdonosa vagy működtetője a KNDK, amelynek személyzetét a KNDK biztosítja, vagy amely a KNDK lobogója alatt közlekedik.”.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. augusztus 4-én.

            a Tanács részéről

            az elnök

         M. LAJČÁK

      (1)  A Tanács 2013/183/KKBP határozata (2013. április 22.) a Koreai Népi Demokratikus Köztársasággal szembeni korlátozó intézkedésekről és a 2010/800/KKBP határozat hatályon kívül helyezéséről (HL L 111., 2013.4.23., 52. o.).

      (2)  A Tanács 2010/800/KKBP határozata ( 2010. december 22. ) a Koreai Népi Demokratikus Köztársasággal szembeni korlátozó intézkedésekről és a 2006/795/KKBP közös álláspont hatályon kívül helyezéséről (HL L 341., 2010.12.23., 32. o.).

      (3)  A Tanács (KKBP) 2016/476 határozata (2016. március 31.) a Koreai Népi Demokratikus Köztársasággal szembeni korlátozó intézkedésekről szóló 2013/183/KKBP határozat módosításáról (HL L 85., 2016.4.1., 38. o.).

      (4)  A Tanács (KKBP) 2016/849 határozata (2016. május 27.) a Koreai Népi Demokratikus Köztársasággal szembeni korlátozó intézkedésekről és a 2013/183/KKBP határozat hatályon kívül helyezéséről (HL L 141., 2016.5.28., 79. o.).


title: A bizottság határozata ( 2014. március 27. ) a Control Union Certification B.V.-nek (Hollandia) a fát és fatermékeket piaci forgalomba bocsátó piaci szereplők kötelezettségeinek meghatározásáról szóló 995/2010/EU európai parlamenti és tanácsi rendelet szerinti ellenőrző szervezetként történő elismeréséről

text:
               8.4.2014

               HU

               Az Európai Unió Hivatalos Lapja

               C 103/11

         A BIZOTTSÁG HATÁROZATA
   (2014. március 27.)
   a Control Union Certification B.V.-nek (Hollandia) a fát és fatermékeket piaci forgalomba bocsátó piaci szereplők kötelezettségeinek meghatározásáról szóló 995/2010/EU európai parlamenti és tanácsi rendelet szerinti ellenőrző szervezetként történő elismeréséről
   (2014/C 103/07)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fát és fatermékeket piaci forgalomba bocsátó piaci szereplők kötelezettségeinek meghatározásáról szóló, 2010. október 20-i 995/2010/EU európai parlamenti és tanácsi rendeletre (1) és különösen annak 8. cikke (3) bekezdésére,
   mivel:

               (1)

               Az Európai Bizottsághoz 2012. június 6-án kérelem érkezett a Control Union Certification B.V.-től (Hollandia), melyben az adott szervezet kijelenti, hogy valamennyi tagállam vonatkozásában ellenőrző szervezetként kíván működni.

               (2)

               Az Európai Bizottság 2012. június 6-án visszaigazolta a kérelem átvételét.

               (3)

               A fát és fatermékeket piaci forgalomba bocsátó piaci szereplők kötelezettségeinek meghatározásáról szóló 995/2010/EU európai parlamenti és tanácsi rendeletben foglalt ellenőrző szervezetek elismerésére és az elismerés visszavonására vonatkozó eljárási szabályokról szóló, 2012. február 23-i 363/2012/EU felhatalmazáson alapuló bizottsági rendelet (2) 2. cikkének (5) bekezdésével összhangban az Európai Bizottság 2012. október 31-én a kérelmet konzultáció céljából továbbította az érintett tagállamoknak. A jogszabályban előírt egy hónapos határidőn belül Németországtól, Franciaországtól, Svédországtól és Hollandiától érkezett észrevétel.

               (4)

               A 363/2012/EU rendelet 3. cikke alapján 2013. január 30-án a Bizottság a kérelmezőt e-mailben kiegészítő információk benyújtására kérte.

               (5)

               A kérelmező rendelkezésre bocsátotta a kiegészítő információkat, és 2013. február 25-én módosított kérelmet nyújtott be.

               (6)

               Az ellenőrző szervezetek elismerésére vonatkozó kérelmek kiértékelése céljából létrehozott bizottsági irányítócsoport 2013. március 14-i brüsszeli ülésén a kérelmező személyesen ismertette kérelmét.

               (7)

               A 363/2012/EU rendelet 3. cikke alapján 2013. április 5-én a Bizottság a kérelmezőt e-mailben ismételten kiegészítő információk és felvilágosítás benyújtására kérte.

               (8)

               A kérelmező 2013. május 3-án benyújtotta a kiegészítő és pontosító információkat.

               (9)

               A 363/2012/EU rendelet 3. cikkével összhangban a Bizottság a kérelmezőt 2013. július 18-án e-mailben harmadízben is kiegészítő és pontosító információk benyújtására kérte.

               (10)

               A kérelmező válaszolt a kérdésekre és 2013. szeptember 3-án e-mailben benyújtotta a kért kiegészítő információkat.

               (11)

               A 363/2012/EU rendelet 3. cikkével összhangban a kérelmezőt a Bizottság 2013. december 4-én e-mailben utoljára is felkérte kiegészítő és pontosító információk benyújtására.

               (12)

               A kérelmező válaszolt a kérdésekre és 2013. december 4-én e-mailben benyújtotta a kiegészítő információkat alátámasztó, hiányzó igazolásokat.

               (13)

               A kérelmező által benyújtott dokumentumok alapján az irányítócsoport 2013. december 19-én arra a következtetésre jutott, hogy a kérelem megfelel a 995/2010/EU rendelet 8. cikkének (2) bekezdésében foglalt követelményeknek, és a Bizottság a kérelmezőt ellenőrző szervezetként elismerheti.

               (14)

               Az Európai Bizottság az összes benyújtott igazoló dokumentum alapján megvizsgálta, hogy a kérelmező megfelel-e a 995/2010/EU rendelet 8. cikkének (2) bekezdésében foglalt követelményeknek, és úgy ítéli meg, hogy a Control Union Certification B.V. tekintetében (Meeuwenlaan 4-6, 8011 BZ Zwolle, Hollandia) teljesülnek a 995/2010/EU rendelet 8. cikkének (2) bekezdésében foglalt követelmények,

         A KÖVETKEZŐKÉPPEN HATÁROZOTT:
   1. cikk
   Az Európai Bizottság a Control Union Certification B.V.-t (Meeuwenlaan 4-6, 8011 BZ Zwolle, Hollandia) a 995/2010/EU rendelet 8. cikkének (3) bekezdésével összhangban ellenőrző szervezetként ismeri el.
   2. cikk
   A Bizottság a Környezetvédelmi Főigazgatóság főigazgatójának a felelősségi körébe utalja annak biztosítását, hogy a kérelmező és valamennyi tagállam illetékes hatósága értesítést kapjon e határozatról, valamint hogy a határozatot haladéktalanul közzétegyék a Bizottság honlapján.

      Kelt Brüsszelben, 2014. március 27-én.

            a Bizottság részéről

         Janez POTOČNIK

            a Bizottság tagja

      (1)  HL L 295., 2010.11.12., 23. o.

      (2)  HL L 115., 2012.4.27., 12. o.


title: 2010/311/: A Tanács határozata ( 2010. június 3. ) a Régiók Bizottsága hat olasz tagjának és négy olasz póttagjának kinevezéséről

text:
               8.6.2010

               HU

               Az Európai Unió Hivatalos Lapja

               L 140/26

         A TANÁCS HATÁROZATA
   (2010. június 3.)
   a Régiók Bizottsága hat olasz tagjának és négy olasz póttagjának kinevezéséről
   (2010/311/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az olasz kormány javaslatára,
   mivel:

               (1)

               A Tanács 2009. december 22-én és 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU és 2010/29/EU határozatot (1).

               (2)

               Agazio LOIERO, Antonio BASSOLINO, Massimo PINESCHI, Mercedes BRESSO, Claudio BURLANDO és Claudio MARTINI hivatali idejének lejártát követően a Régiók Bizottsága hat tagjának helye megüresedett. Maria Giuseppina MUZZARELLI, Sante ZUFFADA és Maria Rita LORENZETTI hivatali idejének lejártát követően a Régiók Bizottsága három póttagjának helye megüresedett. Gianfranco VITAGLIANO-nak a Régiók Bizottsága tagjává történő kinevezését követően egy póttag helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Giuseppe SCOPELLITI, Presidente Regione Calabria,

                           —

                           Gianfranco VITAGLIANO, Assessore Regione Molise,

                           —

                           Renata POLVERINI, Presidente Regione Lazio,

                           —

                           Roberto COTA, Presidente Regione Piemonte,

                           —

                           Mercedes BRESSO, Consigliere Regione Piemonte,

                           —

                           Catiuscia MARINI, Presidente Regione Umbria;

                     és

               b)

               póttagként:

                           —

                           Simonetta SALIERA, Vice Presidente Regione Emilia Romagna,

                           —

                           Paolo Valentini PUCCITELLI, Consigliere Regione Lombardia,

                           —

                           Stefano CALDORO, Presidente Regione Campania,

                           —

                           Enrico ROSSI, Presidente Regione Toscana.

         2. cikk
   Ez a határozat az elfogadásának napján lép hatályba.

      Kelt Luxembourgban, 2010. június 3-án.

            a Tanács részéről

            az elnök

         A. PÉREZ RUBALCABA

      (1)  HL L 348., 2009.12.29., 22. o. és HL L 12., 2010.1.19., 11. o.


title: A Tanács 2006/448/KKBP határozata ( 2006. június 7. ) az Európai Unió és Indonézia kormánya közötti, az Európai Unió Acehben (Indonézia) tevékenykedő Megfigyelő Missziója (Acehi Megfigyelő Misszió – AMM) és annak személyi állománya feladatairól, jogállásáról, kiváltságairól és mentességeiről szóló, levélváltás formájában létrejött megállapodás meghosszabbításáról

text:
               30.6.2006

               HU

               Az Európai Unió Hivatalos Lapja

               L 176/107

         A TANÁCS 2006/448/KKBP HATÁROZATA
   (2006. június 7.)
   az Európai Unió és Indonézia kormánya közötti, az Európai Unió Acehben (Indonézia) tevékenykedő Megfigyelő Missziója (Acehi Megfigyelő Misszió – AMM) és annak személyi állománya feladatairól, jogállásáról, kiváltságairól és mentességeiről szóló, levélváltás formájában létrejött megállapodás meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               2006. február 27-én a Tanács elfogadta az Európai Unió Acehben (Indonézia) tevékenykedő Megfigyelő Missziójáról (Acehi Megfigyelő Misszió – AMM) szóló 2005/643/KKBP együttes fellépés módosításáról és meghosszabbításáról szóló 2006/202/KKBP együttes fellépést (1).

               (2)

               Ugyanebben az időpontban a Tanács ugyancsak elfogadta az Európai Unió és Indonézia kormánya közötti, az Európai Unió Acehben (Indonézia) tevékenykedő Megfigyelő Missziója (Acehi Megfigyelő Misszió – AMM) és annak személyi állománya feladatairól, jogállásáról, kiváltságairól és mentességeiről szóló, levélváltás formájában létrejött megállapodás három hónappal való meghosszabbításáról szóló 2006/201/KKPB határozatot (2).

               (3)

               Indonézia kormánya 2006. május 5-én felkérte az Európai Uniót az Acehi Megfigyelő Misszió megbízatásának további három hónappal történő meghosszabbítására.

               (4)

               Az indonéz kormány külügyminiszterének az Acehi Megfigyelő Misszió (AMM) és annak személyi állománya feladataira, jogállására, kiváltságaira és mentességeire vonatkozó, 2005. szeptember 14-i, mellékleteket is tartalmazó levelében, valamint a főtitkár/főképviselő 2005. október 3-i válaszában foglaltaknak megfelelően a levélváltás formájában létrejött megállapodás közös megegyezéssel legfeljebb hat hónappal meghosszabbítható (3).

               (5)

               A levélváltás formájában létrejött megállapodás 2006. szeptember 15-ig történő, három hónappal való meghosszabbítását az Európai Unió nevében jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és Indonézia kormánya közötti, az Európai Unió Acehben (Indonézia) tevékenykedő Megfigyelő Missziójának (Acehi Megfigyelő Misszió – AMM) feladatairól, jogállásáról, kiváltságairól és mentességeiről szóló, levélváltás formájában létrejött megállapodás meghosszabbítása az Európai Unió nevében jóváhagyásra kerül.
   Az e meghosszabbítást elfogadó levélváltás szövegét csatolták e határozathoz.
   2. cikk
   A Tanács elnöke felhatalmazást kap arra, hogy kijelölje a levélváltásnak az Európai Uniót jogilag kötelező aláírására jogosult személy(eke)t (4).
   3. cikk
   Ezt a határozatot az Európai Unió Hivatalos Lapjában ki kell hirdetni.
   4. cikk
   Ez a határozat elfogadásának napján lép hatályba.

      Kelt Brüsszelben, 2006. június 7-én.

            a Tanács részéről

            az elnök

         K.-H. GRASSER

      (1)  HL L 71., 2006.3.10., 57. o.

      (2)  HL L 71., 2006.3.10., 53. o.

      (3)  HL L 288., 2005.10.29., 60. o.

      (4)  A megállapodás hatálybalépésének napját a Tanács Főtitkársága hirdeti ki az Európai Unió Hivatalos Lapjában.
    ---documentbreak---

               30.6.2006

               HU

               Az Európai Unió Hivatalos Lapja

               L 176/108

         FORDÍTÁS
   LEVÉLVÁLTÁS
   az Európai Unió és Indonézia kormánya közötti, az Európai Unió Acehben (Indonézia) tevékenykedő megfigyelő missziójának (Acehi Megfigyelő Misszió – AMM) feladatairól, jogállásáról, kiváltságairól és mentességeiről szóló, levélváltás formájában létrejött megállapodás meghosszabbításáról
   Jakarta, 2006. május 5.
   Tisztelt Főtitkár Úr!
   Az Indonéz Köztársaság kormánya nevében szeretném elismerésemet kifejezni az Európai Uniónak az Acehi Megfigyelő Misszióban (AMM) való részvételéért, valamint azért a figyelemre méltó munkáért, amelyet az Európai Unió szerepvállalásának megkezdése óta Nanggroe Aceh Darussalam (NAD) tartományban végzett.
   Megtiszteltetés számomra, hogy ezen a ponton hivatkozhatok az Indonéz Köztársaság külügyminiszterének 2005. szeptember 14-én kelt, mellékleteket is tartalmazó levelére, valamint az Ön 2005. október 3-án kelt, mellékleteket is tartalmazó levelére az Acehi Megfigyelő Misszió (AMM) feladatairól, jogállásáról, kiváltságairól és mentességeiről, továbbá az Indonéz Köztársaság külügyminiszterének 2006. február 13-án kelt levelére, valamint az Ön 2006. február 28-án kelt válaszára az Európai Unió NAD tartományban való jelenlétének 2006. június 15-ig való meghosszabbításáról.
   Ebben az összefüggésben megtiszteltetés számomra, hogy eljuttathatom az Ön részére az Indonéz Köztársaság kormányának határozatát, amelyben az Európai Unió újra felkérést kap a NAD tartományban való jelenlétének a 2006. június 16-tól2006. szeptember 15-ig terjedő időszakra történő meghosszabbítására.
   Az AMM jogállása, kiváltságai és mentességei az Indonéz Köztársaság kormánya és az Európai Unió közötti kötelező erejű jogi eszközt teremtő, a 2005. szeptember 14-én és 2005. október 3-án kelt levélváltásunkban foglaltakkal azonos lesz.
   Az AMM munkája ezen időszak alatt magában foglalja az Indonéz Köztársaság kormánya és a Szabad Acehért Mozgalom között 2005. augusztus 15-én aláírt szándéknyilatkozat 5. cikke (2) bekezdésében meghatározott AMM-feladatokat, kivéve az a) és b) feladatokat, amelyek már elvégzésre kerültek.
   Amennyiben az alábbi javaslat elfogadható az Európai Unió számára, megtiszteltetés számomra arra vonatkozó javaslatot tenni, hogy ez a levél, valamint az Ön válaszul írott egyetértő levele közösen alkosson az Indonéz Köztársaság kormánya és az Európai Unió között létrejött, kötelező erejű jogi eszközt. Ez az eszköz 2006. június 16-án lép hatályba és 2006. szeptember 15-én szűnik meg. Az Indonéz Köztársaság kormánya számára ez a jogi keret az 1969. évi, a különleges missziókról szóló egyezmény megerősítésére vonatkozó 1982. évi 2. sz. (1982. január 25.) indonéz törvényen alapul.
   Hiszem, hogy az Indonéz Köztársaság unitárius államának keretei között – az Aceh előtt álló kihívások békés, átfogó és fenntartható megoldása érdekében – kialakított konstruktív együttműködés a jövőben is fenntartható és megerősíthető.
   Várom kedvező válaszát.
   Szívélyes üdvözlettel:

         Dr. N. Hassan Wirajuda

   Brüsszel, 2006. június 14.
   Tisztelt Külügyminiszter Úr!
   Megtiszteltetés számomra, hogy az Ön 2006. május 5-i levelére hivatkozhatok, amelyben eljuttatja részünkre az Indonéz Köztársaság kormányának határozatát, amelyben az Európai Unió felkérést kap a Nanggroe Aceh Darussalam (NAD) tartományban való jelenlétének három hónapos időtartammal történő meghosszabbítására 2006. június 16-tól2006. szeptember 15-ig.
   Örömmel erősítem meg, hogy az Európai Unió egyetért a felkérésre történő kedvező válaszadással.
   Megerősítem, hogy az Indonéz Köztársaság Kormánya és az Európai Unió között kötelező erejű jogi eszközt teremtő, a 2005. szeptember 14-én és 2005. október 3-án kelt levélváltásunkban foglaltakkal összhangban ez az eszköz 2006. szeptember 15-ig meghosszabbításra kerül.
   Az AMM munkája ezen időszak alatt magában foglalja az indonéz kormány és a Szabad Acehért Mozgalom között 2005. augusztus 15-én aláírt szándéknyilatkozat 5. cikke (2) bekezdésében meghatározott AMM-feladatokat, kivéve az a) és b) feladatokat, amelyek már elvégzésre kerültek.
   Megtiszteltetés továbbá számomra, hogy megerősíthetem, hogy ez a levél, valamint az Ön válaszul írott egyetértő levele közösen az Indonéz Köztársaság kormánya és az Európai Unió között létrejött, kötelező erejű jogi eszközt alkot. Ez az eszköz 2006. június 16-án lép hatályba és 2006. szeptember 15-én veszti hatályát.
   Engedje meg, hogy ismételten megragadjam a lehetőséget és kifejezzem az Európai Unió elismerését az acehi békefolyamatban elért előrehaladásért, valamint hogy újólag megerősítsem az Európai Unió további elkötelezett támogatását az Aceh előtt álló kihívások békés, átfogó és fenntartható megoldásának kidolgozása mellett.
   Kérem, Uram, fogadja megkülönböztetett nagyrabecsülésem kifejezését.
   Szívélyes üdvözlettel:

         Javier Solana


title: 2005/785/EK: A Tanács határozata 2005. november 8. a Régiók Bizottsága egy tagjának kinevezéséről

text:
               12.11.2005

               HU

               Az Európai Unió Hivatalos Lapja

               L 296/18

      A TANÁCS HATÁROZATA

   2005. november 8.
   a Régiók Bizottsága egy tagjának kinevezéséről
   (2005/785/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 263. cikkére,
   tekintettel a brit kormány javaslatára,
   mivel:

               (1)

               A Tanács 2002. január 22-én elfogadta a Régiók Bizottsága teljes jogú tagjainak és póttagjainak a 2002. január 26-tól 2006. január 25-ig terjedő időszakra történő kinevezéséről szóló 2002/60/EK határozatot (1).

               (2)

               Sally POWELL lemondását követően a Régiók Bizottsága egy tagjának helye betöltetlen maradt, és erről a Tanácsot 2004. december 21-én tájékoztatták,

         ELFOGADTA EZT A HATÁROZATOT:
   1. cikk
   A Tanács a Régiók Bizottsága tagjává a hivatali idő hátralévő részére, azaz 2006. január 25-ig a következő személyt nevezi ki:
   Gabrielle KAGAN
   Councillor – Brent Council
   Sally POWELL helyére.
   2. cikk
   Ezt a határozatot az Európai Unió Hivatalos Lapjában ki kell hirdetni.
   Ez a határozat az elfogadásának napján lép hatályba.

      Kelt Brüsszelben, 2005. november 8-án.

            a Tanács részéről

            az elnök

         G. BROWN

      (1)  HL L 24., 2002.1.26., 38. o.